钦定古今图书集成/明伦汇编/宫闱典/第046卷 > 康熙十六年
## 钦定古今图书集成/明伦汇编/宫闱典/第046卷 > 康熙十六年

《大清会典》。康熙十六年册封。

贵妃及

安嫔

敬嫔

端嫔

荣嫔

惠嫔

宜嫔

僖嫔礼。前期一日、遣官一员以册封。

贵妃礼祭告

太庙、

皇上亲祭。

奉先殿。　是日早、礼部鸿胪寺官设黄案八于

太和殿内置

贵妃册宝

诸嫔册于各案上、左右次序排列。又设彩亭九于

内阁内监设节案一于

贵妃宫内之正中。设香案一。于节案之前、设册宝、

案二于节“案之左于。”

诸嫔宫内、各设节案一于正中。设香案一于节案。

之前。设册案一于节案之左。銮仪卫陈

“皇上卤簿大驾”乐器、于

太和殿前陈

太皇太后、

皇太后、

皇后、

贵妃仪仗车辂于各宫门前。王以下文武各官、俱

朝服齐集如常仪。内阁礼部堂官捧节册宝置彩亭内。校尉举亭、以次由御道入。

太和门丹墀内、〈彩亭停候于阶下。〉内阁礼部堂官捧取节

册宝由中阶入

太和殿内、置各案上封使及执事各官于丹墀内

东班西向立。钦天监堂官率本监科官二员、候占于

乾清门报吉时、礼部堂官奉请

皇上陞殿、

上具礼服御

太和殿。鸣钟。鼓作《中和乐》。阅册宝毕。升座。鸣鞭。鸿

胪寺官引封使及执事各官就拜位。赞“行三跪九叩头礼。” 作丹陛乐、礼毕。乐止。礼部鸿胪寺官引封使至

丹陛上、北向立。鸣赞官立于殿檐下之东、西向。赞

有

制封使跪。宣读官立于殿中门之东、西向。宣制曰：“某年月日、册封某氏为贵妃。某氏为某嫔命”

“卿等持节行礼。” 宣毕。阁臣捧节授封使。封使跪捧受。持节前引礼部执事官举册宝案次第随行。由中道至阶下捧取册宝、置各彩亭内。校尉举亭前列黄盖一柄、御仗二对、次第由御道行、至

太和门

协和门出

上赐茶毕。还宫。　封使至。

景运门外，将册宝彩亭并所持节授内监、内监持。

节举册宝彩亭行至

贵妃宫门外捧册宝入

贵妃具礼服、近于宫门内之右立。候节册宝过。贵妃随入宫、就宫内正中拜位立。内监捧节册宝

置黄案上。内赞女官赞“跪。”

贵妃跪。赞宣册受册。次赞宣宝、受宝。行礼送节、如

常仪内监持节捧册进

诸嫔宫门

嫔各具礼服、迎于宫门内之右立。候节册过。嫔随入宫、就拜位立。内监捧节册置黄案上。内赞

女官赞跪

嫔跪。赞宣册受册行礼。俱与

贵妃仪同内监至

景运门内候齐。同出捧节授封使报礼毕。封使持

节至后左门、以册封礼毕、复

命　礼部堂官奏请。

皇上率王以下内大臣侍卫、诣

太皇太后、

皇太后宫行礼如常仪。　次日、各宫仪仗车辂乐器全

设引礼大臣命妇于

隆宗门外齐集。公主王妃于

永康右门齐集。礼部奏请

贵妃率公主王妃以下命妇、诣

太皇太后、

皇太后前行礼毕。公主王妃等候

贵妃入内俱退次

贵妃诣

皇上前行礼。次诣

皇后前行礼如常仪。〈命公主王妃大臣命妇等免随行礼并免诣贵妃前行礼〉《礼》。

毕还宫

康熙二十年

《大清会典》：康熙二十年，进封

贵妃为

皇贵妃及册封

贵妃进封

惠嫔为

惠妃

宜嫔为

宜妃

“德嫔”为

德妃、

荣嫔为

荣妃礼。前期一日。各遣官一员祭告

太庙、

奉先殿。是日、

上不御殿。内官设节案于

皇贵妃

贵妃

四妃、各宫正中设香案于节案前。设册宝案各二。

于左旁。各宫仪仗陈设宫前。至册封吉时、内阁大臣以次持节授正副使各正副使跪受、持节前行。捧册宝印置丹墀彩亭内。校尉举亭

皇贵妃节册宝在前次

贵妃节册宝次

惠妃

宜妃

德妃、

荣妃节册印、张黄盖一柄。排御仗二对前行。出协和门、至

景运门外正、副使以册宝印彩亭并所持节授内

监。内监持节举册宝印彩亭进至

皇贵妃等各宫门外、自彩亭内捧册宝印、随节进

内

皇贵妃

贵妃

惠妃

宜妃

德妃、

荣妃各具礼服迎入。内赞女官赞“宣册” 、受册、宣宝。

受宝行礼。送节各官俱如常仪。内监持节出至

景运门内候齐同出捧

节授正副使。报礼毕。正副使持节至后左门、以册

封礼毕复

命。〈停止庆贺。〉